# Fritz von Uhde

Fritz von Uhde (Wolkenburg -Saxònia- 1848 - Múnic, 1911) fou un pintor alemany.

## Biografia

Va iniciar la seua formació artística a Alemanya (on va començar a conrear la pintura acadèmica de temes històrics) i més tard es va traslladar a Múnic, on va ésser un dels membres fundadors de Sezession, un moviment artístic que agrupava a un heterogeni grup d'artistes que rebutjaven les propostes plàstiques més academicistes.
El 1879 i el 1880 va visitar París i va entrar en contacte amb el moviment impressionista. Durant la seua estada a la capital francesa va estudiar sota la tutela de Munkácsy i va arribar a exposar en les exposicions dels anys 1889 i 1900. Juntament amb Max Liebermann (del qual va rebre una profunda influència) va ésser un dels impressionistes alemanys més rellevants. Influït per la seua experiència francesa, fou un dels primers pintors alemanys a pintar directament a l'aire lliure (plenairisme).
Entre la seua producció destaquen les escenes de gènere i els retrats (els quals es caracteritzen pel seu estil amable i sentimental), però Uhde va abandonar aviat aquesta mena de temes per abordar una temàtica religiosa des d'una perspectiva social (78 de les seues 285 obres són de caràcter religiós). En aquest sentit, són famoses les seues figures religioses (sobretot les representacions d'escenes del Nou Testament), la característica principal de les quals és el seu desenvolupament en un marc contemporani.
A causa de la seua influència impressionista (i tot i que va suavitzar el nou estil amb matisos sentimentals i socials), la seua obra religiosa no fou molt ben acceptada en no tractar els temes sacres d'una manera convencional. És per això que Uhde no va rebre el suport de les esglésies protestants, ja que no van valorar les seues propostes artístiques. Entre les seues obres cal destacar El sermó de la muntanya (1887), Deixeu que els infants vinguin a mi (1884), El darrer Sopar (1886), La Nativitat (1889) i El viatge a Betlem (1890).

## Obres

| 1869: Abschied 1869: Heimkehr 1872: Schlacht bei Sedan 1874: An der Parkmauer 1874: Österreichischer Reiter 1875: Revanche 1875: Irrlicht 1875: Im Klostergarten 1876: Siesta 1876: Walpurgisnacht 1876: Bachantin 1877: Jagdjunker 1877: Reitergefecht 1879: Angriff des Regiments Plotho bei Wien 1683 1880: Die Chanteuse 1881: Familienkonzert 1882: Fischerkinder in Zandvoort 1883: Die Trommelübung bayerischer Soldaten 1883: Die Ankunft des Leierkastenmanns 1883: Leierkastenmann in Zanvoort 1883: In der Sommerfrische 1884: Christus und die Kinder (Deixeu que els infants vinguin a mi) 1884: Die Jünger von Emmaus | 1884: Lasset die Kindlein zu mir kommen 1885: Komm, Herr Jesu, sei unser Gast 1885: Die Große Schwester 1885: Lesendes Mädchen 1885: Holländische Näherinnen 1885: Christus und die Jünger von Emmaus 1885: Kartoffeln schälendes Mädchen 1885: Die Töchter des Künstlers im Garten 1886: Das Abendmahl 1887: Kinderprozession 1887: Die Bergpredigt 1888: Komm Herr Jesu, sei unser Gast 1889: Die heilige Nacht 1889: Die Ährenleser 1889: Biergarten in Dachau 1889: Die Kinderstube 1889: Das Bilderbuch 1889: Schularbeiten 1889: Gruppe junger Mädchen 1889: Heideprinzeßchen 1891: Winterabend 1891: Zwei Mädchen im Garten 1893: Der Schauspieler | 1894: Noli me tangere 1896: In der Laube 1896: Die Predigt am See 1896: Christi Himmelfahrt 1896: Die Töchter des Künstlers 1896: Selbstportrait 1896: Kinderprozession im Regen 1896: Interieur 1896: Selbstportrait 1899: Die Himmelfahrt Christi 1899: Kind mit Hund 1899: Die Schulstunde 1900: Hundestudie 1903: Stille Nacht, heilige Nacht 1903: Der Gartenweg 1904: Abendmusik 1904: Selbstportrait 1905: Altarbild für die Lutherkirche in Zwickau 1906: Senator Gustav Hertz und Frau 1907: Drei Mädchen im Garten 1907: In der Herbssonne 1907: Zwei Mädchen |

## Referències

* 1 2 3 4 Biografías y Vidas (castellà)
* ↑ Pinakothek Arxivat 2014-10-06 a Wayback Machine. (anglès)
* ↑ Selz, Peter Howard, 1957. German Expressionist Painting. University of California Press. Pàg. 36.
* ↑ Art and the Bible (anglès)

## Bibliografia

* Diversos autors, 2005. Los maestros de la pintura occidental, Taschen, ISBN 3822847445.
* Forster-Hahn, Françoise, et al., 2001. Spirit of an Age: Nineteenth-Century Paintings From the Nationalgalerie, Berlín. Londres: National Gallery Company. ISBN 1857099818.
* Hansen, Dorothee, 1998. Fritz von Uhde. Vom Realismus zum Impressionismus, Cantz, Ostfildern-Ruit. ISBN 3775707891.
* West, Shearer, 2000. The Visual Arts in Germany 1890-1937: Utopia and Despair. Manchester University Press, ISBN 0719052793.

## Enllaços externs

* YouTube
* Fritz Karl Hermann von Uhde Online - Artcyclopedia (anglès)
* The Athenaeum (anglès)
* Deutschen Nationalbibliothek (anglès) i (alemany)